# Malonyai Edit

(Bp., 1924. jan. 4.– ): jelmeztervező, színésznő. Iparművészeti tanulmányokat Jaschik Álmosnál végzett, a színészmesterséget Makay Margitnál tanulta. Első jelmezterveit Pünkösti Andor Madách Színházának készítette. Első színészi szerződése 1945-ben a Medgyaszay Színpadhoz kötötte. Ezután Sopronban, a Pécsi Nemzeti Színháznál, a szolnoki Szigligeti Színházban, a Faluszínháznál és a kaposvári Csiky Gergely Színháznál volt tag. 1956 óta az USA-ban, ill. Bécsben él. F.T. Molière: A képzelt beteg; Felkai F.: Potemkin; Móricz Zs.: Boszorkány; Kálmán I.: Ördöglovas; Schiller: Ármány és szerelem; Offenbach: Orfeusz az alvilágban. F.Sz. Elmira (Molière: Tartuffe); Lady Milford (Schiller: Ármány és szerelem); Julietta (Zapolska: Dulska asszony erkölcse).