# Szilágyi László

(Szabadka, 1925. jún. 26.–Újvidék, 1980. okt. 23.): színész, rendező. Műkedvelőként került Szabadkára 1948-ban, ahol rövidesen a társ. egyik legfoglalkoztatottabb színésze lett. 1964-től az Újvidéki Rádióhoz, majd Televízióhoz szerződött, színészként, később rend.-nek. A társ. egyik erőssége, a drámairodalom legnagyobb szerepeit alakította. F.Sz. Mosca (Jonson: Volpone); Callimaco (Machiavelli: Mandragóra); Petruchio (Sh.: A makrancos hölgy); Oberon (Sh.: Szentivánéji álom); Báró (Gorkij: Éjjeli menedékhely); Hlesztakov (Gogol: A revizor); Leonardo (García Lorca: Véres menyegző); Jimmy (Osborne: Dühöngő ifjúság); Perföldy (Kisfaludy K.: A kérők); Aurel (Krleža: Léda); Leprás Mátyás (Brecht-Weill: Koldusopera); Camille Sévigne, vizsgálóbíró (Achard: A bolond lány). – Ir. Szüszner Z.: Üzenet (Szabadka, 1980/12); Bordás Gy.: Veszteségeink (Híd, 1980/11.)