# Blaskó Péter

(Bp., 1948. jún. 13.– ): színész. 1970-ben végzett a SzAk-n. Pályáját a Nemzeti Színházban kezdte. 1974-ben átszerződött a Miskolci Nemzeti Színházhoz, amelynek az 1978–79-es kecskeméti évadot leszámítva 1987-ig volt a tagja. 1987 óta a Katona József Színház művésze. Határozott karakterű, nyugalmat, erőt sugárzó, robusztus egyénisége érzékeny, az értelem kontrollját sosem nélkülöző játékintelligenciával párosul. Jászai Mari-díjas (1981), érdemes művész (1986). F.Sz. Moor Ferenc (Schiller: Haramiák); Trepljov (Csehov: Sirály); Azdak (Brecht: A kaukázusi krétakör); Matti (Brecht: Puntila úr és szolgája, Matti); Rogozsin (Dosztojevszkij: A félkegyelmű); Tartuffe (Molière); Peer Gynt (Ibsen); Dr. Schön (Wedekind: Lulu); Lucifer (Madách I.: Az ember tragédiája); Gajev (Csehov: Cseresznyéskert); Galilei (Brecht: Galilei élete); Polgármester (Gogol: A revizor); Malvolio (Sh.: Vízkereszt, vagy amit akartok); Vojnyicev (Csehov: Platonov).

BLASKÓ PÉTER – Polgármester
(Gogol: A revizor)