# Demján Éva

(Szabadka, 1912. dec. 11.– ): előadóművésznő. Az Országos Színészegyesület színiiskolájában tanult. A 30-as évek végén a Vajda János Társaság előadóestjein lépett fel először versmondóként. Később a Független Színpadon is szerepelt. 1945 után a Pódium Kabaré, 1953-tól egy rövid időre a Vidám Színpad tagja lett. 1962-től 1971-ig az Irodalmi Színpad, ill. a Radnóti Színpad művésze. Elsősorban önálló versműsorokat adott elő. 1965-ben Jászai Mari-díjat, 1986-ban érdemes művész kitüntetést kapott. Előadóestjei: Radnóti-est; Tóth Árpád-est; „Oly korban éltem...”; Weöres Sándor-est; „A mindenséggel mérd magad!” (József Attila-est); Ady-est; Tintásüveg.