# Színház

(1968– ): színházművészeti folyóirat, 1969 óta a Színművészeti Szövetség kiadásában. Főszerkesztője 1968-tól Boldizsár Iván, 1990. jan. 1-jétől Koltai Tamás. A lapban kritikák, színházelméleti- és történeti tanulmányok és interjúk egyaránt találhatók. A világ színházművészetének fontosabb törekvéseiről – újabban tematikus számokban – tájékoztatja olvasóit. 1979-től m. és külföldi írók drámáit mellékletben adja közre.