# Bordy Bella

(Gyula, 1909. nov. 21.–Bp., 1978. jún. 28.): táncosnő, balettpedagógus. Már 15 évesen az Operaház ösztöndíjasa volt. 1924–1965 között az egy. tagja, 1932-től magántáncosa. Korának legnépszerűbb karaktertáncosnője volt, aki film- és prózai szerepeket is játszott, s mint a magyaros zsánerdarabok temperamentumos előadója részt vett Milloss Aurél Magyar Csupajáték produkciójában is. 1965-től balettmester Bécsben. Érdemes művész (1969). F.Sz. Matyó menyasszony (Cieplinski: Magyar ábrándok); Putifárné (Cieplinski: József legendája); Csaplárosné (Harangozó Gy.: Csárdajelenet); Tündér (Cieplinski: A fából faragott királyfi); Coquette (Milloss A.: Karnevál); Thália (Milloss A.: Prométheusz teremtményei).

BORDY BELLA