# Horváth Zoltán

(Nagyvárad, 1860. aug. 1.–Bp., 1930. aug. 12.): színész. 1882-ben a SzAk elvégzése után a Nemzeti Színházhoz került, amelynek nyugállományba kerüléséig (1914) tagja maradt. Éveken át kitűnően játszotta a szerelmes és bonviván szerepeket. 1888-tól a Színészegyesület tanácsának tagja lett. 1892-ben színésziskolát alapított, 1913-ban elnyerte a Farkas–Ratkó-díjat. F.Sz. Bálint (Goethe: Faust); Orsino (Sh.: Vízkereszt); Octave (Ohnet: A vasgyáros); Béla (Csiky G.: Buborékok).