# Gozmány György

(Bp., 1920. márc. 8.–Bp., 1973. febr. 10.): színész. Az Országos Színészegyesület színiiskolájának oklevelét mint szólótáncos kapta meg, de a közönség bonvivánként ismerhette meg. 1941-ben a Fővárosi Operettszínházhoz került, 1960-ban pedig a szolnoki Szigligeti, a kecskeméti Katona József Színházhoz szerződött (ekkor mindkét megyeszékhelyet közös társ. látta el). 1964-től haláláig ismét a Fővárosi Operettszínház vonzó, népszerű művésze volt. F.Sz. János vitéz (Kacsoh P.); Liliomfi (Szigligeti E.); Nagyherceg (Jacobi V.: Sybill).