# Doppler Ferenc

(Lvov, Lengyelország, 1821. okt. 16.–Baden, 1883. júl. 26.): zeneszerző, fuvolaművész, karmester. Zenei képzésben öccsével, Károllyal együtt apjától részesült Varsóban. Hányatott vándorlás után 1838-tól Budán, Philipp Nötzl német színtárs.-ánál, majd 1841-től 1858-ig a Nemzeti Színház zenekarában volt szólófuvolás. Öccsével Európa-szerte rendszeresen szerepelt hangversenykörutakon. 1853-ban egyike volt a Nemzeti Színház zenekarából létrejött Filharmóniai Társaság alapítóinak. 1860-tól a bécsi Hofoper fuvolaművésze és balett-karmestere, 1865-től a konzervatórium tanára volt. A Nemzeti Színházban bemutatott operái évtizedekig sikerrel szerepeltek a repertoáron. M. kapcsolatait nővére, valamint leánya révén haláláig ápolta. F.M. Benyovszky (1847, Afanasia c. opera is); Ilka és a huszártoborzó (1849, opera); Vanda (1853, opera); Erzsébet (1857, opera, Erkel F.-cel és Doppler K.-lyal); Judith (1870, opera).