# Selmecbánya színészete

1803-ban egy jótékony adakozási íven szerepelt a Teatrom Dirictiója is. 1826-ban, ill. 1834-ben Balog István és társ.-a kereste fel a várost, majd a 19. sz. végéig rendszeresen tartottak előadásokat a vándortárs.-ok a Sembery-féle teremben és a Vigadó nagytermében. A város a kerületi rendszerhez tartozott, és mindig elsőrendű társ.-ok keresték fel. Az állandó színház 1909. okt. 9-én nyílt meg. Selmecbánya színészetét 1916-ig lehet nyomon követni színlapokon. 1918 után a m. nyelvű színjátszás elsorvadt.