# Kemenes Fanny; Fanni

(Bp., 1932. márc. 25.– ): jelmeztervező. Pályáját 1957-ben az Irodalmi Színpadnál kezdte, melynek 1975-ig tagja volt, dolgozott a Petőfi, a Víg és a Szegedi Nemzeti Színháznak is. 1975–1987 között a József Attila Színház tervezője volt, 1987-től a Fővárosi Operettszínház tagja lett. Tervezőművészetét a biztos ízlés, elegancia, egyfajta szépségkultusz, a különböző korok ruháinak alapos ismerete, gazdag kolorit jellemzi. Jászai Mari-díjas (1985) és érdemes művész (1990). F.T. Hubay M.–Vas I.–Ránki Gy.: Egy szerelem három éjszakája; Burkhard: Ötödik Frank; Krúdy Gy.: A vörös postakocsi; Csehov: Három nővér; Brecht–Weill: Mahagonny…; Lehár F.: Cigányszerelem.