# Scala Színház

(1918–1921): a városligeti Vígszínkör működött 1918–1921 között ezen a néven Bródy István vezetésével. 1919-ben az Operaház tagjai is énekeltek itt. 1921. máj. 14-től az Unió Színházüzemi és Színházépítő Rt. bérelte ki, ig.-ja ekkor Szirmai Imre volt. Főleg operetteket játszottak, hiszen a Scala Színház a Revü Színház, majd a Blaha Lujza Színház nyári játszóhelye volt. 1921-ben megszűnt. Az épületben az 1920-as években varietéműsorokat játszottak, 1929 és 1933 között pedig a Fővárosi Operettszínház nyári játszóhelye volt Nyári Operettszínház néven.