# Schnell Ádám

(Bp., 1964. jan. 29.– ): színész. A SzAk elvégzése után 1989-ben a Madách Színházhoz szerződött, amelynek azóta is tagja. Klasszikus drámákban, vj.-okban a szereppel azonosulni tudó, szuggesztív előadásmódjával tűnt föl. F.Sz. Malvolio (Sh.: Vízkereszt, vagy amit akartok); Rendőrkapitány (Müller P.: Szemenszedett igazság); Ephesusi Antipholus (Sh.: Tévedések vígjátéka); Wurm, titkár (Schiller: Ármány és szerelem).