# Heinisch József; Schlesinger

(Ausztria, 1783–Pest, 1840. nov. 7.): karmester, zeneszerző. 1812-től zongoratanár Kolozsvárott, ahol 1824–1830 között az első állandó színházi karmester volt. 1830-tól Kassán, 1835-től Budán, majd a Nemzeti Színházban vezényelt, 1838–40-ben Erkel Ferenc másodkarnagya volt. Zeneszerzőként is jelentős szerepet töltött be. F.M. Mátyás királynak választása (Arnold Gy.-gyel, 1829–1832); Az elrablott menyasszony (balett); Orpheus és Euridice (balett, 1840).