# Toša Jovanović Népszínház Bábszínháza, Zrenjanin

1956-ban alakult. Kezdetben szerb, magyar, román és szlovák nyelven is játszottak, majd először a román, az 1971–72-es évadtól pedig a szlovák nyelvű előadások is megszűntek. Az első m. nyelvű bemutató Maršak Tornyocska c. darabja volt 1956. szept. 8-án. A bábszínház ig.-ja, rend.-je, bábkészítője és bábvezetője 1974-ig Hartig Sándor volt. A 60-as és 70-es években évente négy-öt új és ugyanannyi felújított darabot is játszottak, az utóbbi évtizedben ez a felére csökkent. A bábszínház társ.-ából a m. nyelvű előadásokban szerepelt Ormay Mária, aki az 1974–75-ös évadig – több mint húsz évig – volt a bábszínház tagja, Lackó Györgyi huszonhat, Tóth Irén tizennyolc, Pécsi Erzsébet huszonegy, Mačković Tihomir tizenkilenc éve szerepel a bábszínházban.