# Ecsédi Márta

(Bp., 1945. ápr. 5.– ): táncosnő, balettmester. Szakmai tanulmányait 1975–77-ben az ÁBI-ban végezte, ahol táncpedagógusi diplomát is szerzett. 1963 óta a Fővárosi Operettszínház tagja, először kartáncos, majd balettmester és koreográfus-asszisztens. Ebben a minőségében az utóbbi évek szinte valamennyi jelentős produkciójában közreműködött. Az operettbetétek szólói – Cirkuszhercegnő, A mosoly országa, West Side Story – mellett legemlékezetesebb alakítása a Péter és a farkas és a Hamupipőke (kor.: Géczy Éva) c. mesebalettek főszerepei.