# Holló Eszter

(Jászladány, 1926. jún. 14.– ): színész. A SzAk-n 1954-ben végzett. Főiskolásként az Úttörő és Ifjúsági Színházban játszott. 1954-től a Faluszínház, valamint a hódmezővásárhelyi Petőfi Színház tagja, 1957-ben a Vidám Színpadhoz szerződött, melynek 1978-ig, nyugdíjba vonulásáig tagja maradt. Főleg gyermek-, majd komika szerepekben lépett föl. F.Sz. Hólabda (Ljubimova); Manci (Zágon I.–Nóti K.–Eisemann M.: Hyppolit, a lakáj); Éva (Gádor B.–Görgey G.–Fényes Sz.: Részeg éjszaka).