# Prepeliczay Annamária

(Bp., 1952. aug. 28.– ): táncosnő. 1970-ben végzett az ÁBI-ben, s 1970–1984 között a Pécsi Balett magántáncosa volt. Ekkor a Győri Baletthez szerződött, majd 1988 óta a Szegedi Balett vezető magántáncosa. Előadói pályája ebben az utóbbi korszakban teljesedett ki. Szerepértelmezéseiben jól érvényesül sugárzó nőiessége, lírai alkata. F.Sz. Fekete orchidea (László P.: A természet titkos világa); főszerep (Eck I.: Requiem); főszerep (Cullberg: Soweto); Perszephoné (Imre Z.: Alvilági játékok); főszerep (Imre Z.: Stabat Mater, Varázsdoboz, A négy évszak 1939); Jéghercegnő (Reinthaller: Diótörő); Szerep név nélkül (Lőrinc: Tatjána és mások).