# Hegyes Gabriella

(Nyíregyháza, 1941. aug. 21.– ): énekesnő (szoprán). A debreceni zenei szakiskola ének szakán öt évet, a Bartók Béla Zeneművészeti Szakközépiskola ének szakán két évet végzett, majd Zádor Endrénél tanult magánúton. 1967 óta a debreceni Csokonai Színház operaénekese. Liszt Ferenc-díjas (1990). F.Sz. Blonde (Mozart: Szöktetés a szerájból); Pamina (Mozart: A varázsfuvola); Marcellina (Beethoven: Fidelio); Mimi (Puccini: Bohémélet); Gara Mária (Erkel F.: Hunyadi László); Császárné (Kodály Z.: Háry János); Lakmé (Delibes).