# Verő Márta

(Bp., 1898. jan. 19.–Bp., 1983. febr. 4.): színésznő. Bécsi színészeti tanfolyam után 1913–14-ben a Magyar, 1914–15-ben a Király Színházban, 1915–16-ban a Vígszínházban játszott. Vidéki évek után 1918-ban a Belvárosi Színházban is szerepelt. Festészettel is próbálkozott. 1921-ben Zágon István felesége lett, és visszavonult a színpadtól. Drámai hősnőket játszott. F.Sz. Anna (Schnitzler: A préda); Nang-Ping (Vernon–Owen: A mandarin); Mária Felicia (Hatvany Lili: Noé bárkája).