# színlap; cédula

előzetesen készített, többnyire egylapos kisnyomtatvány, amely az előadás adatairól tájékoztatja a közönséget. Tartalmazza idejét, helyét, a játékdarab címét, műfaját, szerzőjét (fordítóját), az előadást létrehozó művészek nevét, a teljes szereposztást. A műsor rekonstrukciójának fontos színháztörténeti forrása, amely azonban (előzetes volta miatt) csak az előadás tényleges megtartását visszaigazoló más forrásokkal együtt teljes értékű. A legjelentősebb hazai színlapgyűjtemények: az Országos Széchényi Könyvtár Színháztörténeti Tára és az Országos Színháztörténeti Múzeum és Intézet.