# Sándor János

(Bp., 1933. jún. 7.– ): karmester. 1952–1959 között végezte tanulmányait a Zak-n karvezetés és karmesterképző szakon. 1957-ben indult a besançoni karmesterversenyen, ahol III. díjat kapott. 1951–61-ben a Magyar Rádió Szimfonikus Zenekarának első timpanistája, 1961–64-ben a Pécsi Nemzeti Színház és a Pécsi Balett első karmestere, 1967–1975 között és 1990-től a Győri Filharmonikus Zenekar ig. karnagya. 1975-ben szerződött az Operaházba, ahol Sztravinszkij: Tűzmadár c. balettjét dirigálta. Számos lemezfelvétel készült vezényletével. 1967-ben Liszt Ferenc-díjat, 1973-ban érdemes művész kitüntetést kapott.