# Kenesey Gábor

(Bp., 1948. jan. 27.– Szeged, 2014. okt. 2.*): énekes (basszbariton). A Bartók Béla Zeneművészeti Szakközépiskola elvégzése után, 1971–89-ben a Szegedi Nemzeti Színház, majd 1989-től az Operaház magánénekese. Számos európai országban vendégszerepelt (Ausztria, Németország, Svájc, Hollandia, Belgium, Olaszország). F.Sz. Don Pasquale (Donizetti); Ramfis, Fáraó (Verdi: Aida); Leporello (Mozart: Don Giovanni); Don Alfonso (Mozart: Così fan tutte); Uberto (Pergolesi: Az úrhatnám szolgáló); Petur bán, II. Endre (Erkel F.: Bánk bán).

* Kenesey Judit közlése alapján [2014.10.08.]