# Csendes László

(Rimaszombat, 1944. szept. 21.– ): színész. 1962-től a komáromi Magyar Területi Színház, 1969-től 1983-ig a kassai Thália tagja. 1983-ban a kecskeméti Katona József Színházhoz szerződött. A debreceni Csokonai Színház 1987-ben szerződtette. 1988 óta az egri Gárdonyi Géza Színház tagja. A vezető szlovákiai m. színészek közé tartozott. Az egyszerű és az összetett, a bonyolult lelkivilágú figurák megformálására egyaránt alkalmas. A Bolyai János c. monodrámában nyújtott alakítása nagy sikert aratott. F.Sz. Mercutio (Sh.: Rómeó és Júlia); Zsigmond (Háy Gy.: Isten, császár, paraszt); Csongor (Vörösmarty M.: Csongor és Tünde); Gaston (Dumas: A kaméliás hölgy); Szakhmáry Zoltán (Móricz Zs.: Úri muri); Szabóky Zsigmond Rafael (Szomory D.: Hagyd a nagypapát!).