# Tarján Tamás

(Bp., 1949. júl. 24.– ): irodalomtörténész, kritikus. Az Eötvös Loránd Tudományegyetem Bölcsészettudományi Karának magyar–néprajz szakán végzett 1973-ban, majd uo. a 20. sz.-i magyar tanszék adjunktusa. Rendszeresen publikál irodalmi, film- és színházi kritikákat, tanulmányokat. Folyamatosan dolgozik a rádiónál és a televíziónál is. 1985-től 1991-ig a Nemzeti Színház dramaturgja. 1986-ban kapott József Attila-díjat. 1991-ben az irodalomtudományok kandidátusa lett. F.M. Nagy Lajos (1980); Kortársi dráma (1983); Százszorszínház (1983); Bessenyei Ferenc (1983); Szentivánéji Vízkereszt (1988); Garas Dezső (1991); valamint több paródiakötet Reményi József Tamással.