# Bodolay Géza

(Bp., 1957. júl. 17.– ): rendező. Az Eötvös Loránd Tudományegyetem Bölcsészettudományi Karán, majd 1984-ben a SzAk rend.-i szakán végzett. 1984–1989 között a Szegedi Nemzeti Színház rend.-je. 1988-tól egy évig Németországban dolgozott, vendégrend.-ként. 1989-től a kecskeméti Katona József Színházhoz szerződött. 1992 óta a Nemzeti Színházban rendez. Több mo.-i bemutató fűződik a nevéhez, ezek egy részét saját fordításában állították színpadra. F.R. Ford: Kár, hogy kurva; Arrabal: Az orángután-megnyitás; Sh.: Hamlet; Rossini: A házassági szerződés; Ionesco: A rinocérosz; Büchner–Madách I.–Bodolay G.: Danton a magánzárkában; Bulgakov: Ádám és Éva; Ö. v. Horváth: Pollinger kisasszony.