# Ferdinándi Ilonka

(Becskerek, 1921. dec. 13.– ): színésznő. Pályáját műkedvelőként kezdte 1938-ban, 1952-től a Madách Amatőrszínház előadásain lépett fel, mintegy 50 szerepet alakított, többek között az 1953–54-es évadban, amikor a társ. hivatásos státust kapott. Főleg anyaszerepeket játszott sikerrel drámai és komikus szerepkörben és zenés darabokban. F.Sz. Nagyasszony (Bródy S.: A tanítónő); Cecília (Kálmán I.: A csárdáskirálynő); Zivka (Nusić: A miniszterné); Laura Lenbach (Krleža: Agónia); Elizabeth Proctor (Miller: A salemi boszorkányok); Dacia (Musatescu: Titanic-keringő); Vássza Zseleznova (Gorkij); Beatrice (Miller: Pillantás a hídról).