# Dzsupin Ibolya

(Nyírbogdány, 1952. márc. 26.– ): színésznő. Pályáját a veszprémi Petőfi Színházban segédszínészként kezdte, majd 1977-ben elvégezte a SzAk-t. Egy-egy évadot töltött a debreceni Csokonai, a győri Kisfaludy Színházban, kettőt ismét Debrecenben. Egyéves békéscsabai szereplés után 1981-ben szerződött a Vidám Színpadra. 1990 óta szabadfoglalkozású színésznő. A kezdeti tragikai szerepkörből átlépett a vidám műfajba, főként vj.-okban látható. F.Sz. Irina (Csehov: Három nővér); Angéla (Vinkó J.: Justitia kombinéban); Lilian (Szántó A.–Szécsény M.–Fényes Sz.: Paprikás csirke).