# Névery László

(Bp., 1903. aug. 5.–Bp., 1992. aug. 4.): színész, színigazgató. Az Országos Színészegyesület színiiskolájában két évet elvégzett és sikeres vizsgát tett. 1930-ban Buda Dénes társ.-ában kezdte pályáját, bonviván szerepeket játszott. 1938-tól 1944-ig Aszódon, Gödöllőn, Hevesen, Pomázon, Rakamazon és Tokajban, 1946–47-ben Szombathelyen, Mosonmagyaróváron és Körmenden, 1947–1949 között ismét alföldi városokban volt ig. 1949–1952 között az Ifjúsági, 1952–54-ben az Állami Déryné, 1956-tól 1963-ig a Madách Színházban kapot kisebb szerepeket.