# Nyiredi Piroska

(Kolozsvár, 1925. márc. 18.– ): színésznő. Érettségi után Csóka József magántanítványaként sajátította el az alapismereteket. 1948–49-ben a kolozsvári Állami Magyar, 1949–1953 között a nagyváradi Állami Magyar, majd a nagybányai, ill. a szatmári Északi Színház tagja. Pályája elején különböző lírai szerepekben ért el sikereket, később egyre markánsabb jellemeket alakított. F.Sz. Mariska (Szigligeti E.: Liliomfi); Zoe (Caragiale: Az elveszett levél); Anya (Kányádi S.: Ünnepek háza); Pernelle asszony (Molière: Tartuffe); Árva Bethlen Kata (Kocsis I.).