# Mamuzsich István

(Szabadka, 1895. szept. 19.–Szabadka, 1968. máj. 1.): színész, rendező. A háború után amatőrként kezdte pályáját a szabadkai Legényegyletben, ahol rendezett is. Munkáját 1926-tól a Népkörben folytatta, ahol az I. világháborúig játszott. A háború után az akkor alakult Szabadkai Népszínház m. társ.-ának tagja lett. Rendezett, epizód- és karakterszerepeket játszott. Nyugdíjba vonulása után még hat évig tanította a Népkör fiatal színjátszóit. F.Sz. Kopereczky (Mikszáth K.–Harsányi Zs.: A Noszty fiú esete Tóth Marival); Krisztyán Tódor (Jókai M.: Az aranyember); Sima Popovi (Nušić: A miniszter felesége); Lucas (Molière: A botcsinálta doktor). F.R. Strindberg: Júlia kisasszony; Molnár F.: Játék a kastélyban; Hennequin: Három kalap. – Ir. Garay B.: Színészarcképek (Újvidék, 1971).