# Nóti Károly

(Tusnád, 1892. febr. 1.–Bp., 1954. máj. 28.): író, újságíró, dramaturg. Kolozsvárott jogot végzett, majd vasúti tisztviselő, 1918-tól a Keleti Újság munkatársa volt. 1923-tól Bp.-en, 1930–1933 között Berlinben élt. 1923–1930 között a Terézkörúti Színpad, 1940–41-ben a Pódium Kabaré háziszerzője volt, majd 1947-től 1949-ig dramaturgjaként is működött. Elsősorban kabaréjeleneteket, dalokat és egyfelvonásosokat írt. M., német és francia filmek forgatókönyveivel kiemelkedő sikereket aratott. Darabjai: A házibarát (Szenes B. nyomán, 1928); Nyitott ablak (1932). Egyfelvonásosai: Az oroszlánszelídítő (1923); Hej, színművész, színművész! (1929); Piké (1945); A motor (1954).