# Kanalas László

(Makó, 1923. okt. 25.–Miskolc, 1984. ápr. 13.): színész. Pályája még 1945 előtt kezdődött. 1945 után az Állami Bányász Színházhoz került. Játszott a Faluszínházban, majd különböző vidéki színházakban: Békéscsabán, Egerben, Miskolcon. Epizódszerepeket alakított tragédiákban és vígjátékokban, táncoskomikus szerepkörben is fellépett. F.Sz. Doolittle (Shaw: Pygmalion); Chioccia (Scarnicci–Tarabusi: Kaviár és lencse).