# Eperjes Károly

(Hegykő, 1954. febr. 17.– ): színész. 1980-ban végezte el a SzAk-t és a kaposvári Csiky Gergely Színházhoz szerződött. 1981–1987 között a Katona József Színház művésze volt. 1987–88-ban a Radnóti Színpad tagja. 1988 óta szabadfoglalkozású színművész. Öntörvényű művész, alakításaiból a saját energiájából épülő teljes átélés árad. Több sikeres film főszerepét játszotta el. 1986-ban kapott Jászai Mari-díjat. F.Sz. Silvius (Sh.: Ahogy tetszik); Joey (Pinter: Hazatérés); Leandro (Gozzi: A szarvaskirály); Aufidius (Sh.: Coriolanus); MacMurphy (Kesey–Wassermann: Száll a kakukk fészkére); Lee (Shepard: Valódi vadnyugat); Palaestrio (Plautus: A hetvenkedő katona); Ember (Schwajda Gy.: Himnusz); Stephano (Sh.: A vihar); Davies (Pinter: A gondnok).

EPERJES KÁROLY (Kerekes Évával) – (Sh.: A vihar)