# Bárdos Pál

(Makó, 1936. márc. 30.– ): író, dramaturg. 1959-ben végzett a József Attila Tudományegyetem Bölcsészettudományi Karának magyar–történelem szakán. 1972-ig Szegeden élt, tanársegéd, később adjunktus volt az egyetem irodalomtörténeti tanszékén. 1972 óta a Magyar Rádió főmunkatársa, a Rádiószínház dramaturgja. 1983-tól a Játékszínben is végez dramaturgiai munkát. F.M. Nyolc lány, meg a Sárkány (novellák, 1959); Különös ismertetőjele a félelem (regény, 1967); Az első évtized (1975); A második évtized (1981); Stan és Pan (1988).