# Gyenes László

(Monostor, 1857. márc. 7.–Bp., 1924. nov. 7.): színész. A SzAk-t 1878-ban végezte el. Rövid ideig Nagyváradon szerepelt, aztán Párizsba utazott. 1879–1882 között Kolozsvárott, 1882-től a Nemzeti Színházban játszott. 1909-ben a színház örökös tagja lett. Elsősorban intrikus szerepeket formált meg. A sátáni természetet nagy drámai erővel tette hitelessé. Természetes, szép beszéde művészetének egyik legfontosabb eleme, parasztszerepeinek alapvonása volt. Hatalmas szériákat ért meg egy-egy alakítása. Társadalmi drámákban is sikert aratott. 1920–24-ben a SzAk-n drámai gyakorlatot és beszédet tanított. F.Sz. Shylock (Sh.: A velencei kalmár); Tybalt (Sh.: Hamlet); III. Richárd (Sh.); Edmund (Sh.: Lear király); Lucifer (Madách I.: Az ember tragédiája, ősbem.); Mephisto (Goethe: Faust); Jago (Sh.: Othello); Cassius (Sh.: Julius Caesar); Petruchio (Sh.: A makrancos hölgy); Bannai (Szigeti J.: Rang és mód); Baracs gazda (Gárdonyi G.: A bor); Számadó juhász (Gárdonyi G.: Karácsonyi álom); Biberách (Katona J.: Bánk bán).

GYENES LÁSZLÓ – Lucifer
(Madách I.: Az ember tragédiája)