# Ábrahám István

(Szeged, 1945. nov. 4.– ): színész. 1968-ban végezte el a SzAk-t. Három évadot töltött a kecskeméti Katona József Színházban. 1971-ben a Miskolci Nemzeti Színház tagja lett. 1975–77-ben a Pécsi Nemzeti Színház művésze volt, majd visszatért Miskolcra, ahol ma is játszik. Főként zenés darabokban lép színpadra. F.Sz. Edvin (Kálmán I.: A csárdáskirálynő); Georges (Steinbeck: Egerek és emberek); Sancho (Wasserman–Leigh: La Mancha lovagja).