# Karcsai–Kulcsár István

(Bp., 1925. máj. 20.– ): színházi író, esztéta. A SzAk rend.-i szakát végezte el 1949-ben. Pályáját a Madách Színházban kezdte, segédrendezőként. 1953–1958 között a Népművelési Intézet kiadványszerkesztőségének munkatársa volt. 1961–1966 között a Pergő Képek c. folyóiratot szerkesztette, majd a Filmtudományi Intézet munkatársa lett. Színház-, ill. filmművészeti tanulmányokat publikált, színészekről szóló életrajzkötetei jelentek meg. Könyvei: Színházművészeti alapismeretek. – Filmművészeti alapismeretek (Mezey É.-val, 1964); Louis Jouvet (1974); Így élt Déryné (1978); Így élt Blaha Lujza (1987).