# Madách Színház, Zrenjanin

A Bánát gazdag hagyományú színjátszói és műkedvelői mozgalmából nőtt ki 1952-ben a ma is létező Madách Színház, amely egy évadban – 1953–1954-ben – a helyi szerb színház keretében hivatásos társ.-ként működött. Az egy.-nek tíz bemutatója volt. Műsorukon szórakoztató darabok – Molnár Ferenc, Heltai Jenő, Shaw, Nušić, Molière, Csepreghy, Kacsoh Pongrác művei – szerepeltek. Rendezők voltak Lányi István, Juhász Ferenc, Nyáray Rezső, Gyapjas János. A főbb szerepeket D. Juhász Zsuzsa, Ormay Mária, Tusnek Ottilia, Boross István, Babinszki István, Véger Ferenc játszották. Az előadásoknak nagy közönség- és szakmai sikere volt, a szezon végén mégis visszaminősítették az egy.-t félhivatásossá. Zrenjaninban azóta sem sikerült m. nyelvű hivatásos színházat létesíteni. A színészek közül néhányan az Újvidéki Rádióhoz szerződtek.