# Szűcs Ildikó

(Kolozsvár, 1943. szept. 10.– ): színésznő. Érettségi után a Békés Megyei Jókai Színház, majd a Magyar Néphadsereg Művészegyüttesének tagja volt. 1967-től öt-öt éven át az Állami Déryné Színházban, ill. a győri Kisfaludy Színházban játszott. Egy évadot ismét Békéscsabán töltött, majd 1978–81-ben a Népszínház tagja volt. 1981–83-ban a kaposvári Csiky Gergely Színház művésznője. 1983-tól szabadfoglalkozású. Több gyermek- és ifjúsági műsort, önálló estet állított össze. F.Sz. Julika (Molnár F.: Liliom); Ida (Gárdonyi G.: Ida regénye); Eudoxia (Teleki L.: Kegyenc).