# Foltényi Vilmosné; Szabó Amália

(Arad, 1830. márc. 15.–Debrecen, 1901. dec. 3.): színésznő. Szákfy József ig. nevelt lánya volt, ezért gyermekkorában Szákfy Amália néven szerepelt. Felnőttként először 1846-ban Debrecenben lépett föl. 1856-ban részt vett Szabó József társ.-ának bécsi vendégjátékán. Ezután két évre Szegedre szerződött (1860–61). 1861-től haláláig Debrecenben játszott. Nemcsak szépségét és vidámságát, de szép hangját is dicsérték; tehetségét Bécsben is méltatták. Sikerrel elevenítette meg az ifjú lánykákat, majd az éltesebb asszonyokat is. Mindig felkészülten lépett a színpadra. Első férje Feleky Miklós volt (1845-től), második Foltényi Vilmos (1861-től). F.Sz. Margit (Lukácsy S.: Egy magyar plébános); Isabeau királyné (Schiller: Az orléans-i szűz); Gertrudis, Melinda (Katona J.: Bánk bán); Viola (Szigligeti E.: Pünkösdi királynő).

M.A. 1834: Kassa, Fehérvár, Komárom, Győr; 1835: Szombathely, Győr, Kassa, Debrecen; 1836: Kassa, Füred, Miskolc, Eger; 1846: Pécs; 1847–50: Kolozsvár; 1850–51: Arad; 1851–54: Győr; 1855–59: Arad; 1861–1901: Debrecen.