# Tarka Színpad

(1901–1902): a Nagymező u. 17. sz. alatt, a Fővárosi Orfeumban játszó kabaré a főváros első magyar nyelvű kabaréja. Zoltán Jenő (1876–1911) újságíró a Fővárosi Orfeum ig.-jával megállapodott, és 1901. nov. 16-tól az orfeum műsorán m. nyelven játszották Heltai Jenő, Molnár Ferenc, Herczeg Ferenc, Gárdonyi Géza jeleneteit. Tagjai Kornai Berta, Véghelyi Angela, Csatai Janka, Vásárhelyi Vilma, Szentmiklóssy Béla, Faragó Ödön, Iványi Antal, Baumann Károly, Gyárfás Dezső voltak. Egy év múlva megszűnt, mert az a társadalmi réteg, amely a kabaréra igényt tartott, még német anyanyelvű volt.