# Both Béla

(Szerencs, 1910. nov. 21.– ): rendező, színházigazgató. 1932-ben végezte el a SzAk-t. Ezután 1934-ig a miskolci társ. tagja, 1934-től 1941-ig a Nemzeti Színház rend.-je, majd a Szegedi Nemzeti Színház főrend.-je volt. 1945 után rend.-ként és színházvezetőként működött a Szabad Színházban és a Magyar Színházban. 1949-től az Úttörő, ill. az Ifjúsági Színházat vezette. Ezután a Művelődési Minisztérium színházi főosztályvezetője, majd a debreceni Csokonai Színház ig.-ja. 1958-tól a Madách Színház főrend.-je, később ig.-ja. 1964-től 1971-ig a Nemzeti Színház ig.-ja volt. Színházvezetőként nagy hangsúlyt helyezett a társ. kialakítására. Rendezőként az írói szándék tisztelete, a színészi játékra épülő interpretáció jellemzi. Érdemes (1962) és kiváló művész (1971). F.R. Vörösmarty M.: Csongor és Tünde; Déry T.: Tükör; Madách I.: Az ember tragédiája; Ibsen: Kísértetek; Musset: Lorenzaccio; Brecht: Puntilla úr; Csurka I.: Szájhős; Gyurkó L.: Szerelmem, Elektra; Katona J.: Bánk bán.