# Bajor Gizi Színészmúzeum

(1124 Bp., Stromfeld A. u. 16.): 1952. febr. 12-én, Bajor Gizi halálának első évfordulóján nyílt meg a művésznő egykori villájában az első m. színészmúzeum. Az elrendezés és megvalósítása Gobbi Hilda kezdeményező készségét és lelkes munkáját dicséri. Az első szakaszban a villa földszintjén Jászai Marinak, Márkus Emiliának és Bajor Gizinek szenteltek emlékszobákat. Amikor a villa többi helyiségei is szabaddá váltak, az új múzeumi termeket 28 művész emlékanyagával bővítették és – ekkor már a Magyar Színházi Intézet gondozásában – 1974. máj. 26-án nyitották meg. 1989. máj.-ban az épület teljes felújítása és átalakítása miatt bezárták a Bajor Gizi Színészmúzeum-ot, amely 1991 őszén bővített anyaggal ismét megnyílt. – Ir. Bajor Gizi Színészmúzeum (1979).

BAJOR GIZI SZÍNÉSZMÚZEUM