# Balog Róza

(Hőgyész, 1838. jún. 26.–Nagysurány, 1896. okt. 17.): színésznő. Balog István lánya. 1856-ban Tóth János társ.-ának volt tagja, majd férjével, Breznay Gézával együtt játszott 1888-ig. Népszínművekben volt igazán otthonos, de drámai szerepekben is sikerrel lépett fel. Utolsó ismert szerződése 1892-ben Jáni János társ.-ához kötötte. F.Sz. Marsan hercegnő (D’Ennery); Reed asszony (Birch–Pfeiffer: Lowoodi árva); Gertrudis (Sh.: Hamlet); Korpádiné (Szigligeti E.: Szökött katona); Ördög Sára (Tóth E.: A tolonc).

M.A. 1858: Hubay Gusztáv; 1861: Láng Boldizsár; 1863: Breznay; 1864: Csaby Imre, Szilágyi Béla; 1866: Hubay Gusztáv; 1869: Györffy Antal; 1870: Novák Sándor, P. Nagy Mihály; 1871: Follinus János; 1872: Várady, Miklósy György; 1873–78: Krecsányi Ignác; 1879: Csóka Sándor; 1880: Krecsányi Ignác, Mosonyi Károly; 1881–83: Csóka Sándor; 1883: Mosonyi Károly; 1884–86: Jakab Lajos; 1886: Mosonyi Károly; 1889–91: Egri János; 1891: Gerőfy Andor; 1892: Jáni János.