# Kézdi Lóránt

(Bp., 1929. ápr. 19.– ): díszlettervező. Tanulmányait a bp.-i Iparművészeti Főiskolán végezte 1956-ban Oláh Gusztáv és Varga Mátyás tanítványaként. Pályakezdése óta a televízióban dolgozott, elsősorban drámai, zenedrámai produkciók tervezőjeként. 1978-tól az MTV Tervezőművészeti Főosztályának a vezetője is, akinek nagy része volt az ottani tervezői műhely kialakításában. Színpadképeit, térépítkezését modern festőiség, fény-árnyék hatások kombinációi jellemzik. Balázs Béla-díjas (1964) és érdemes művész (1973). F.T. Palotai B.: Nő a barakkban; Bartók B.: A fából faragott királyfi; Stoppard: Rosencrantz és Guildenstern halott; Sh.: Lear király; Goldman: Az oroszlán télen; Verdi: Nabucco; Gounod: Rómeó és Júlia.