# Varga Tamás

(Bp., 1946. szept. 3.– ): színész. Pályáját 1970-ben az Egyetemi Színpadon kezdte, majd a 25. Színház tagja volt. 1976–1978 között a veszprémi Petőfi Színházban szerepelt. Öt évadon át a szolnoki Szigligeti, négy évig pedig a Miskolci Nemzeti Színházban játszott. 1987–88-ban a Jurta Színház színésze volt. 1988-tól szabadfoglalkozású művész. Elsősorban epizódszerepeket alakít. F.Sz. Júdás, Lucifer (Balogh E.–Kerényi I.: Csíksomlyói passió); 2. boszorkány, 2. hírnök, 2. gyilkos (Sh.: Macbeth); Krantz doktor (Huszka J.: Mária főhadnagy).