# Gardelli, Lamberto

(Velence, 1915. nov. 8.– ): olasz karmester. Pesaróban, majd Rómában folytatott zongora és zeneszerzés tanulmányokat. 1944-ben debütált karmesterként a római Teatro Royale-ban Verdi Traviata c. operájával. 1946–1955 között a stockholmi Royal Opera, 1955–61-ben a dán rádió első karmestere. Ez idő alatt a berlini Staatsoper, a New York-i Metropolitan és a londoni Covent Garden vendégkarmestere. 1961-től az Operaház rendszeres vendége. Számos nagy sikerű felújítás fűződik nevéhez: Manon Lescaut (Puccini); Ory grófja (Rossini); Carmen (Bizet); Macbeth, Lombardok (Verdi); Figaro házassága (Mozart). A 70-es években sorozatban mutatta be Bellini operáit és Verdi korai műveit, amelyekből Hungaroton hanglemezfelvételeket is készített. Ő dirigálta Verdi: Attila c. művének ősbem.-ját. Lemezei közül kiemelkedő jelentőségűek Verdi korai operáinak felvételei és Rossini Tell Vilmos c. művének első teljes felvétele.