# Prugmayer Orfeum

(1888–1890-es évek): Prugmayer József nyitotta meg a Hajós u. 13. sz. alatti épületben, a volt Hermina Színház helyén 1888-ban. Művészi színvonala elérte a Somossy Orfeumét, mert Pest akkori kedvencei – Ármin József, Rück Lujza, Schindler Gizella – léptek fel színpadán. 1890-ben Herzmann Károly lett az ig., aki szintén neves orfeumművészeket foglalkoztatott. Nála lépett fel Európa első varietédivája, Carola Cecilia. A millenniumi kiállítás után, több hasonló vállalkozással együtt megbukott.