# Hadai Győző; Harer

(Bp., 1923–Bp., 1992. ápr. 3.): zeneszerző, szövegíró, zongorakísérő. Hegedű- és zeneszerzés-tanulmányait Kemény Rezső és Lajtha László vezetése alatt végezte. Színházi karmesterként kezdte pályáját, végül a Thália Színház zenekarvezetője lett. Számos országban (Ausztria, Németország, Törökország, Algéria, Libanon) vendégszerepelt karmesterként és zongorakísérőként. Sok közismert szórakoztató zenemű zenéjének és szövegének szerzője.